**ชี้แจงการเตรียมการเพื่อรับการประเมินภายนอก**

แจ้งผู้เกี่ยวข้องทุกฝ่ายเตรียมการเพื่อรับการประเมินภายนอกดังนี้

1. รองผู้อำนวยการ,ผู้ช่วยผู้อำนวยการ,หัวหน้ากลุ่มงาน,หัวหน้ากลุ่มสาระการเรียรรู้และหัวหน้างานต่าง ๆ ให้เตรียมการเก็บรวบรวมข้อมูลย้อนหลัง 3 ปี เกี่ยวกับงานที่ตนเองรับผิดชอบใส่แฟ้มเพื่อนำเสนอผลงานต่อคณะกรรมการให้เสร็จสิ้นก่อนวันที่ 20 พฤษภาคม 2554
2. หัวหน้ากลุ่มงานและหัวหน้างานที่ได้รับแจ้งให้จัดทำข้อมูลนำเสนอเรื่องต่างๆ ที่แจ้งไปในช่วงก่อนปิดภาคเรียน เช่นเรื่องการจัดการเรียนการสอนวิทยาศาสตร์และคณิตศาสตร์ การจัดการเรียนการสอนEP การจัดการเรียนการสอนภาษาต่างประเทศกับเจ้าของภาษา และโครงการแลกเปลี่ยนวัฒนธรรมกับต่างประเทศ และอื่น ๆ ให้จัดส่งต้นฉบับไฟล์ข้อมูลนำเสนอที่ฝ่ายวางแผนห้อง 211 ก่อนวันที่ 20 พฤษภาคม 2554
3. กลุ่มงานและกลุ่มสาระต่าง ๆ ให้ตรียมการจัดแสดงผลงานของกลุ่มในห้องสำนักงานกลุ่มโดยจัดไว้มุมใดมุมหนึ่งภายในห้องเพื่อให้คณะกรรมการได้เยี่ยมชมและสืบค้น (คำสั่งและการมอบหมายงานโดยละเอียดจะออกมาเร็ว ๆ นี้และจะเชิญประชุมอีกครั้งหนึ่ง)
4. กลุ่มกิจการนักเรียนโดยงานครูที่ปรึกษาร่วมกับงานแนะแนวเตรียมการเก็บรวบรวมและสังเคราะห์ข้อมูลนักเรียนเป็นรายบุคคลซึ่งจะดำเนินการประสานงานในสัปดาห์หน้า
5. คณะกรรมการประเมินคุณภาพภายในตามคำสั่งที่ 162/2553 เตรียมการข้อมูลเพื่อจัดแสดงที่ห้องโสตทัศนูปกรณ์ในวันก่อนการประเมิน ซึ่งจะมีการประสานงานการจัดแสดงข้อมูลอีกครั้งหนึ่ง
6. หัวหน้ากลุ่มสาระการเรียนรู้และประธานกรรมการประเมินหรือเลขนุการการประเมินในแต่ละมาตรฐานให้ขอรับผลการประเมิน SAR ปีการศึกษา 2553 ไปศึกษาเพื่อเตรียมความพร้อมรับการประเมินไว้ก่อนล่วงหน้าได้ที่ห้อง 211
7. คณะครูทุกคนให้เตรียมการเอกสารดังนี้
   1. แผนการจัดการเรียนรู้รายวิชาที่สอน
   2. สื่อเอกสารประกอบการสอนที่ผลิตหรือใช้ในการสอนรายวิชาที่สอน
   3. แผนปฏิบัติงานครูและรายงานผลการปฏิบัติงาน ถ้ามีใช้ 3 ปีย้อนหลัง
   4. ผลการปฏิบัติงานครูประจำชั้น
   5. ผลการปฏิบัติงานโครงการที่รับผิดชอบเฉพาะบุคคล

เอกสารข้อ 7.1,7.2,7.3 จัดแสดงไว้ที่กลุ่มสาระการเรียนรู้ เอกสารข้อ 7.4 จัดแสดงที่กลุ่มกิจการนักเรียน เอกสารข้อ 7.5 จัดแสดงที่กลุ่มแผนงานและงบประมาณ ให้ส่งเอกสารดังกล่าวภายในวันที่ 30 พฤษภาคม 2554

กลุ่มแผนงานและงบประมาณ

3 พฤษภาคม 2554